
2 Απριλίου 2019
Στασινός: Ασφάλιση και φορολογία δημεύουν το εισόδημα των μηχανικών – αναλυτικά παραδείγματα
Το ΤΕΕ παρουσιάζει σήμερα συγκεκριμένα παραδείγματα, ανά κατηγορία εισοδήματος, που αποδεικνύουν με τον πιο γλαφυρό τρόπο την αναποτελεσματικότητα και τον παραλογισμό του νέου ασφαλιστικού και φορολογικού συστήματος.

Ο Πρόεδρος του ΤΕΕ Γιώργος Στασινός δήλωσε σχετικά:

«Η πραγματικότητα που βιώνουν οι μηχανικοί, είτε είναι μισθωτοί είτε είναι ελεύθεροι επαγγελματίες, είναι απελπιστική. Η φορολογία και οι ασφαλιστικές εισφορές δημεύουν το εισόδημα. Οι μηχανικοί και ιδίως οι ελεύθεροι επαγγελματίες, που σήμερα δεν έχουν δουλειές, αγωνίζονται να πληρώσουν απλά και μόνο τις υποχρεώσεις τους.

Και αυτό είναι πιο τραγικό για όσους, δηλαδή τους περισσότερους, έχουν μικρό εισόδημα. Με τις νέες εισφορές για επικουρική κάλυψη και τα αναδρομικά παλιότερων ετών, που προστίθενται στις εισφορές του ΕΦΚΑ και τη φορολογία, η συνολική επιβάρυνση δεν ξεπερνά απλώς το 100% του εισοδήματος. Πρέπει να δανειστούν για να πληρώσουν το κράτος!

Σημειώνεται ότι σύμφωνα με τα στατιστικά στοιχεία της Ανεξάρτητης Αρχής Δημοσίων Εσόδων, τρεις στους τέσσερις, το 74,7%, των ελεύθερων επαγγελματιών δήλωσε εισοδήματα έως 10.000 ευρώ. 

Για όσους δεν γνωρίζουν και λένε διάφορα, ο μηχανικός σήμερα δεν έχει περιθώρια να αποκρύψει εισοδήματα. Οι αμοιβές, οι κρατήσεις, οι οικοδομικές άδειες, τα ενεργειακά πιστοποιητικά, τα αυθαίρετα, τα τοπογραφικά, όλες οι εργασίες σχεδόν υλοποιούνται ηλεκτρονικά μέσα από βάσεις δεδομένων και πληρωμές μέσω τραπεζών. 

Το νέο ασφαλιστικό και φορολογικό σύστημα είναι δημευτικό και μη βιώσιμο. Οδηγεί εκτός επαγγέλματος χιλιάδες καταρτισμένους επιστήμονες. Κινδυνεύουμε να μείνει η χώρα χωρίς μηχανικούς. Ήδη περισσότεροι από το 80% των ελεύθερων επαγγελματιών μηχανικών έχει ληξιπρόθεσμες ασφαλιστικές εισφορές.

Δεν μπορούμε να συνεχίσουμε έτσι. Δεν μπορούμε να επιβιώσουμε. Η κυβέρνηση πρέπει ΤΩΡΑ να αλλάξει το θεσμικό πλαίσιο.

Καταθέσαμε συγκεκριμένες προτάσεις, μαζί με τους άλλους επιστημονικούς φορείς, ακόμη και στο πλαίσιο αυτού του τραγικού συστήματος, για να βελτιωθεί, έστω, η κατάσταση. Ζητάμε γενναίες και σοβαρές αλλαγές. Και ρύθμιση των ληξιπρόθεσμων οφειλών με ουσιαστικό τρόπο, για να επανεκκινήσει η οικονομία.

Για να μη ψάχνουμε κάθε χρόνο δανεικά για να πληρώσουμε τις υποχρεώσεις μας. Για να μη γινόμαστε, υποχρεωτικά, με ευθύνη του κράτους, μπαταχτσήδες. Είμαστε επιστήμονες, έχουμε αξιοπρέπεια. Δεν ζητάμε χάρη, ζητάμε μόνο σεβασμό στη δουλειά μας.»

Τα παραδείγματα που επεξεργάστηκε το ΤΕΕ με βάση το επίπεδο ετήσιου εισοδήματος και τα πραγματικά ειδοποιητήρια που λαμβάνουν οι μηχανικοί, είναι χαρακτηριστικά:
Μηχανικός με καθαρό φορολογητέο εισόδημα κατά το 2018   
5.000,00

Φορολογική επιβάρυνση 





          
1.650,00

ΕΦΚΑ 2019: 185,17 Χ12 






2.222,40

ΕΤΕΑΕΠ 2019 (+αναδρομικά) 114,43 Χ 12



1.369,56

Αναδρομικά ΤΣΜΕΔΕ ν.3986/11(εξάμηνα) 348,42Χ2


   696,84

Ετήσιο Αποτέλεσμα:






  -938,80

Μηχανικός με καθαρό φορολογητέο εισόδημα κατά το 2018 
10.000,00

Φορολογική επιβάρυνση






  2.850,00

ΕΦΚΑ 2019: 185,17 Χ12






  2.222,40

ΕΤΕΑΕΠ 2019 (+αναδρομικά) 114,43 Χ 12



  1.369,56

(Αναδρομικά ΤΣΜΕΔΕ ν.3986/11) 348,42Χ2



     696,84

Ετήσιο Αποτέλεσμα:






  2.861,12

Μηνιαίο διαθέσιμο:






     238,43

Μηχανικός με καθαρό φορολογητέο εισόδημα κατά το 2018 
15.000,00

Φορολογική επιβάρυνση 






  4.016,00

ΕΦΚΑ 2019: 203,49 Χ 12 






  2.441,84

ΕΤΕΑΕΠ 2019 (+αναδρομικά) 114,43 Χ 12



  1.369,56

(Αναδρομικά ΤΣΜΕΔΕ ν.3986/11) 348,42Χ2



     696,84

Ετήσιο Αποτέλεσμα:






  6.475,76

Μηνιαίο διαθέσιμο:






     539,65

Δελτίο Τύπου  

